শ্রজ্যিগিক (চঠনের সদস্যা আজও কি সক্রিয় ! 


প্রকৃতিজাত বিরুদ্ধশক্তি এই দেহের মধ্যে যেমন রয়েছে তেমনি সন্তান দলের কর্মীদের 
মধ্যেও রয়েছে তারা সহোদর হলেও একে অপরের প্রতি দলাদলি ও বিরুদ্ধাচারণ যাতে না 
করতে পারেন সেই জন্য ঠাকুর শ্রীশ্রী বালক ব্রহ্মচারী মহারাজ উত্তরবঙ্গ ও আসামের সকল 
সন্তানদেরকে এক করে ধরে রাখার জন্য একটি বিশেষ পরিস্থিতিতে সুখচর ধামে ১২ সদস্যের 
একটি ডাইরেক্ট চেইন তৈরী করেছিলেন, যা পরবর্তীকালে B.M.5-12 নামেও পরিচিত 
ছিল। এই চেইনের উপর দায়িত্ব ছিল আসাম ও উত্তরবঙ্গকে এক করে ধরে রাখা । শ্রীশ্রীঠাকুর 
সুখচর ধামে বিরাট সংখ্যক সন্তানদের উপস্থিতিতে ১৯৮৮ সালের আগেই এই কথা জানিয়ে 
রেখেছিলেন যে, শত বাধা বিঘ্ন আসলেও তোমরা চেইনের মত এক সাথে হয়ে থাকবে । 
কেউ যেন চেইন থেকে ছিটকে বেরিয়ে না যায় । পরবর্তীকালে ১৯৮৮ সালে "বালক ব্রহ্মচারী 
সংগঠন" সেই উদ্দেশেই বানানো হয়েছিল । শ্রীশ্রী ঠাকুর সরাসরি এই চেইনের সদস্যদের 
দায়িত্ব দিয়েছিলেন তারা যেন উত্তরবঙ্গ ও আসামকে বাস্তবতার সুরে এক করে ধরে রাখেন ৷ 
সেই চেইনের সদস্যদের মধ্যে অনেকেই আজ আমাদের মধ্যে নেই কিন্তু কিছু দায়িত্ববান 
সক্রিয় ব্যক্তি আজও আমাদের মাঝে রয়েছেন যারা শুরু থেকেই চেইনের দায়িত্ব পালন করে 
চলেছেন । তাদের উদ্দেশ্য দলাদলি করা নয়, সমন্বয় সাধন । দলাদলির উর্ধে সকলকে 
বাস্তবতার সুরে এক সাথে ধরে রাখাই তাদের মূল উদ্দেশ্য। এই কাজে তারা শুরু থেকেই 
প্রকৃতিজাতবিরুদ্ধ শক্তির বাধার সম্মুখীন হয়েছিলেন, আজও নানা ভাবে হচ্ছেন, তবুও তারা 
গুরুর নির্দেশকে পাথেয় করে এগিয়ে চলেছেন । এই চেইনের সক্রিয় সদস্যদের মধ্যে 
সত্যসন্ধানী ডুবুরী ১৯৯৩ সালের পর জনজাগরনের জন্য বিশেষ সক্রিয় ছিলেন । ডুবুরীর 

এই ধারাবাহিক প্রচেষ্ঠার ফলে আজ ফ্ক্যাকশানের কাটাকাটি চলছে চারিদিকে -এতে ভাই- 
বোনেরা বিশ্বাস ভঙ্গকারীদের চিহ্নিতও করতে পারছেন। এইভাবে এক মানসিক ইচ্ছাশক্তির 
জাগরণ চারিদিকে শুরু হয়েছে । এই সংগঠিত প্রয়াস চারিদিকে জেগে উঠেছে যাতে বন্যায় 
সকল ভাইবোনেরা একসাথে পিপড়ের মত দলাবেধে ভেসে থাকতে পারে । 


১২ সদস্য চেইন এবং "বালক ব্রহ্মচারী সংগঠনের" গভর্নিং বডির 
সেক্রেটারী দ্বীজেন্দর চক্রবর্তী মহাশয়ের কর্মকান্ডের বহু অজানা কথা 
কর্মী ও ভাই বোনদের উদ্দেশ্যে ৪- - স্বপন সরকার (জলপাইগুড়ি) 


১২ সদস্য চেইন কবে কখন কোন পরিস্থিতিতে তৈরী হয়েছিল এবং চেইনের সদস্যরা 
কি ভাবে দ্বীজেন চক্রবর্তীর সাথে যুক্ত হয়েছিল তার প্রেক্ষাপট অনেকের হয়ত জানা নেই! এই 
প্রেক্ষাপট ধরে উপরে উল্লিখিত বিষয় নিয়ে আলোচনা শুরু করছি। " আলোচনা চক্রের" 
সংগঠনের ব্যাপারে পরপিতার সঙ্গে আলোচনা সাপেক্ষে শ্রীশ্রীঠাকুরের বাল্যবন্ধু ্বীজেন্ 
(প্রসাদ) চক্রবর্তী এবং রামকৃষ্ণ চক্রবর্তী মিলিতভাবে প্রথম আরম্ভ করেছিলেন । তখন 
আলোচনা চক্রের ১ম.২য়,৩য় এবং চতুর্থ খন্ডের চটি বই হাতে নিয়ে আমরাও আলোচনা 
করতাম - সেই চটি বইগুলির নাম ছিল "সন্তান দলের মূল আদর্শে বিশ্বাসী সন্তানগণ " । 
অর্থাৎ সন্তান দলের মূল আদর্শ (সংস্কার মুক্ত বাস্তব চিন্তাধারা) আলোচনা চক্রের মাধ্যমে 
কার্যকরী করে তোলার প্রয়াস করা হয়েছিল, স্তর ভিত্তিক আলোচনার মাধ্যমে । একেকটি 
সংগঠনের আলোচনার বিষয় আলাদা হলেও মূলত সবার উদ্দেশ্য ছিল এক - তত্ব যুক্তি বিজ্ঞান 
ও গণিত (শাস্ত্রের মূল কথা যোগ বিয়োগ পূরণ ভাগ)। ১৯৮৩ সনের ২৩ এবং ২৪শে জুন 
(কোচবিহার নিউটাউন বালিকা বিদ্যালয়ে ২ দিনের জন্যে এক সম্মেলন হয়েছিল । সেই 
সম্মেলনে কেন্দ্রীয় কমিটি থেকে প্রফুল্প সান্যাল , কমলেন্দু মৈত্র , অরুন মৈত্র এবং প্রধান 
অতিথি হিসাবে দ্বীজেন্্র (প্রসাদ) চক্রবর্তী মহাশয় উপস্থিত ছিলেন | কোচবিহার 
সম্মেলনে উনার সঙ্গে উত্তরবঙ্গে আমাদের দ্বিতীয়বার দেখা হয়েছিল । সেই সম্মেলনে প্রত্যেক 
সংগঠনিক জেলা থেকে প্রতিবেদন পেশ করা হয়েছিল । আমরা সন্তান দলের ৯টি জেলা 
কমিটি মিলিত ভাবে উক্ত সম্মেলনে একটি প্রতিবেদন পেশ করেছিলাম । সেই প্রতিবেদন ছিল 
সাংগঠনিক তথা বিজ্ঞান, যুক্তি, বাস্তব ভিত্তিক আলোচনার উপর | এই প্রতিবেদন নিয়েই 
২দিন পর্যন্ত কেন্দ্রীয় কমিটির নেতৃবৃন্দ এবং কুচবিহারের অরুন লাল সেন এবং তুষার 
নিয়োগীর সঙ্গে যুক্তি তর্কের লড়াই হয় । সম্মেলনের পরিসমান্তিতে প্রধান অতিথির ভাষণে 
আমাদের প্রতিবেদনকে সমর্থন করা হয়, এবং তিনি আমাদের প্রতিবেদনের ২টা কপি 
আলাদা করে লিখে দেওয়ার নির্দেশ দেন । একটি কপি পরমপিতার জন্য এবং অন্যটি 

চক্রবর্তীর জন্যে । এই প্রতিবেদন পেয়ে রামকৃষ্ণ চক্রবর্ত্তী মহাশয় উত্তরবঙ্গের 
১০/১২ জন বিশেষ কর্মীদেরকে নিয়ে আলোচনার জন্যে কোলকাতা যেতে বলেন । আমরা 
আলোচনার মাধ্যমে শিশুবাড়ীর তপন চৌধুরীর বাসে কলিকাতা সুখচর ধামে যাই । সেখান 
থেকে শ্রীশ্রীঠাকুরের অনুমতিক্রমে, তারাতলায় রামকৃষ্ণ চক্রবর্তীর কাছে আলোচনার জন্য 
যোগাযোগ করি । প্রথম দিন আমাদের ১২ জন কর্মীর সঙ্গে আরও কিছু ভাই আমাদের সাথী 


২৫৭ 


হয়েছিলেন , যার মধ্যে উত্তরবঙ্গের পরিমল চৌধুরীও ছিল । সেদিনই পরিমল চৌধুরী 
শ্রীশ্রীঠাকুরের কাছে দীক্ষা গ্রহণ করেছিলেন । তারাতলায় রামকৃষ্ণ চক্রবর্তীর সঙ্গে গভীর 
রাত পর্যন্ত অনেক যুক্তি তর্কমূলক আলোচনা হয় । তিনি পরের দিন আবার আলোচনার জন্য 
যেতে বলেন। পরদিন সকালে তারাতলা থেকে সুখচর যাওয়ার পথে আমি পথ দুর্ঘটনার 
(5০9৫91) স্বীকার হয়ে সাক্ষাৎ মৃত্যু থেকে প্রাণে বেঁচে যাই পরমপিতার করুনায় । 

এই প্রসঙ্গে একটি বিভুতির কথা এখানে বলা প্রয়োজন । তারাতলা থেকে আমরা যখন 
রওনা হব আমাদের সাথে হ্যামিল্টনগঞ্জের নৃপেন্দ্ চন্দ্র সোম হটাৎ স্ট্রং ডায়রিরার স্বীকার 
হন । ৩০ মিনিটে তিনি ৩২ বার টয়লেটে যান, পরিস্থিতি এমন দাঁড়ায় যে তাকে নিয়ে 
সুখচরে আসাই তখন বিপদ ৷ কারন উনার পরিস্থিতি এমন ছিল যে টয়লেটের দরজা উনি 
ছাড়তে পারছিলেন না, তখন আমাদের মধ্যে যারা উপস্থিত ছিলেন সকলে ঠাকুরের কাছে পূর্ণ 
সমর্পন করে তার আরোগ্য কামনা করি এবং উনাকে সাথে করে নিয়ে সুখচরে পৌছাতে 
পারি । এ পরিস্থিতিতে রোগীর পরিস্থিতি বুঝে আমরা ট্রামে করে সাড়ে আটটায় ধর্ম তলায় 
পৌছাই । দেখলাম আশ্চর্যজনক ভাবে নৃপেন বাবু অনেকটা সতেজ অনুভব করছেন। ইতিমধ্যে 
সম্পূর্ণ খালি একটি মিনি বাস আমাদের সম্মুখে এসে দাঁড়ায় । সকাল বেলা বাসে যে ভিড় 
থাকার কথা ছিল সেখানে এ বাসে একটিও প্যাসেঞ্জার ছিল না এবং বাসটি সোজা 
ব্যারাকপুরের যাচ্ছিল ৷ এ বাসে উঠেই আমরা শ্রীশ্রী ঠাকুর এবং লোকনাথ বাবার ফটো 
দেখতে পাই । টু 
নৃপেন বাবু ঠাকুরের ফটো দেখার পর কেঁদে ফেলেন । ৩০ মিনিটে ৩২ বার টয়লেটে যাওয়া 
ব্যক্তি কোনরূপ মেডিসিন না নিয়েই কি করে সতেজ ছিলেন আমরা বিস্মিত হই। আমাদের 
মধ্যে কোন এক ভাইয়ের ভুলের কারনে আমরা গীর্জামোরে না নেমে এস. বি. টাউনে নেমে 
যাই । তখন রাস্তা অতিক্রম করতে গিয়ে একটি দ্রুতগামী 7১0 আমাকে সজোরে এসে 
ধাক্কা মারে এবং আমি শূন্যে ভাসমান হয়ে রাস্তার অপর প্রান্তে ফুটপাতে ছিটকিয়ে পড়ি এবং 
পুনরায় কিছু না বুঝেই আবার দাঁড়িয়ে পড়ি যেন কিছুই হয়নি ! কেবল ঠাকুর বলে একটি 
চিৎকার করেছিলাম এতটুকুই মনে রয়েছে । আশেপাশের মানুষ বিশাল শব্দ শুনে দৌড়ে 
আসে । তারা আমাকে জীবিত দেখে হতবাক হলেন , আমিও কিছু সময় নিজের মধ্যেই ছিলাম 
না । আমার অনুভব হয়নি যে আমি কত বড় দূর্ঘটনার স্বীকার হয়েছি, দেখলাম হাত দিয়ে রক্ত 
পড়ছে তখন উপস্থিত সকল ব্যক্তিরা আমাকে ডাক্তারের কাছে নিয়ে হাতে ব্যান্ডেজ করিয়ে 
দেন , তারপর সেই অবস্থায় আমি ডায়রিয়া রোগী সহ রিক্সা করে সুখচর ধামে পৌছাই । 
বিকালে ঠাকুরকে দর্শন করে রোগীর কথা এবং আমার এক্সিডেন্টের কথা বললাম, ঠাকুর 
মুচকি হেসে অন্য দিকে মুখ ঘুরিয়ে নিলেন যেন তিনি সব জানেন । তারপর ঠাকুর রামকৃষ্ণ 
চত্রবস্তীর সাথে আলোচনা ঠিক আছে কিনা জিজ্ঞেস করলেন। সেই আলোচনা আমাদের 
মনপৃত হয়নি জানার পর তিনি আমাদেরকে ২/৩ দিন থেকে আলোচনা শেষ করে যেতে 
বললেন । আমরা তখন ঠাকুরকে ডায়রিয়া গ্রস্থ রোগীর কথা বললাম, তখন ঠাকুর পরিমলকে 
দেখিয়ে বললেন - "আমি দেখুম নে! পরিমল ওকে শিশুবাড়ীর বাসে নিয়ে যাবে ।” 
আশ্চর্যের ব্যাপার তারাতলার পরে রোগীকে আর টয়লেটে যেতে হয় নি এবং কোন উষধ 
খেতে হয়নি। রাস্তায় মাত্র একটি ডাব খেয়েছিল ব্যাস! এই ঘটনাগুলি বিভূতি বলেই আমরা 
মেনেছি । রোগীকে আমরা শিশুবাড়ীর বাসে ছেড়ে দিয়ে পুনরায় তারাতলায় রামকৃষ্ণ 

চক্রবর্তী মহাশয়ের কাছে যাই । সেখানে তিনদিন রাত্রে আলোচনার পর সমস্ত বিষয় বস্তু 
ঠাকুরের কাছে তুলে ধরি । আমাদের কথা শুনার পর ঠাকুর ক্ষিপ্ত হয়ে উঠেন । কারন প্রাথমিক 
ভাবে রামকৃষ্ণদা যে আলোচনা গুলি করেছিলেন তাতে কোন ভাবেই আমরা মেনে নিতে পারি 
নি। কারন রামকৃষ্ণ চক্রবর্তী আমাদের বলেছিলেন - আলোচনা চক্রে যোগদান করতে হলে 
- সন্তান দল থেকে লিখিতভাবে ইস্তফা দিতে হবে । দ্বিতীয়তঃ কোন রকম কুসংস্কার অর্থাৎ 
কোন ফটো রাখা চলবেনা , এমনকি পরমপিতার ফটো ও রাখা চলবেনা এবং ধূপ কাটি 
জ্বালানো যাবে না । কিন্তু আমাদের বক্তব্য ছিল পরমণ্ডরু, পরম শিক্ষককে সম্মান না দিয়ে কি 
করে কাজ হবে । কারন আজকে আমাদের মনের উন্নতি উনার জন্যেই তো হয়েছে , কারন 
ঠাকুর হলেন সমগ্র বিশ্বের মালিক । তাছাড়া তিনি নিজেই সন্তান দলের প্রথম সদস্য সুতরাং 
সন্তান দল ত্যাগ করার অর্থ ঠাকুরকে ত্যাগ করা । সুতরাং সেই সময় আমরা সন্তান দল থেকে 
ইস্তফা দেওয়ার কথা ভাবতেই পারিনি । ইস্তফা পত্রের যে নমুমা দিয়েছিল সেটি এবং 
(কোচবিহারের প্রতিবেদনের কপি আমাদের কাছে আজও রক্ষিত আছে । আমাদের কথা শুনে 
পরমপিতা রেগে গিয়ে বলেছিলেন- "বাপের কামাই করা সম্পত্তি ছেলেরা যে ভাবে খুশী খরচ 
করলে বাপে মানবে !?' তারপরেই তিনি বললেন- “আমি মাথায় করে, পরিশ্রম করে 
সন্তানদেরকে নিয়ে আসছি , সেই সন্তানদেরকে কেউ নষ্ট করবে তা কি মানতে পারি ?" 
পরক্ষণেই তিনি নিজে আমাদেরকে বললেন তোমরা ১২ জন আছ। তখন শিশুবাড়ীর তপন 
চৌধুরীর বুকে দুটি পা ছড়িয়ে দিয়ে ঠাকুর বললেন, " তোমরা এই ১২ জন আমার ডাইরেক্ট 
চেইন এবং আমাদেরকে ব্রিশূল স্পর্শ করিয়ে প্রতিজ্ঞা করিয়ে বললেন, তোমরা এই ১২ 
জন উত্তরবঙ্গ এবং আসামকে আংটার মত এক করে ধরে রাখবে।” সেই আংটা কেমন 
হবে পরমপিতা তাঁর দুই হাতের আঙুল দিয়ে দেখিয়ে দিয়ে বললেন -" জানতো ! উত্তরবঙ্গ এবং 
আসাম আমার সাজানো বাগান ৷ তোমরা সেই বাগানকে একটা চেইনের মধ্যে সকলকে ধরে 
রাখবে, কাজ করতে গিয়ে যদি কোথাও অসুবিধা হয় তোমাদের কারোর কাছে যাওয়ার দরকার 
নেই ডাইরেক্ট আমার কাছে আসবে । - মনে রেখো তোমরা আমার ডাইরেক্ট চেইন। দ্বীজেন 
তোমাদের সঙ্গে থাকবে। ---তোমরা দ্বীজেনের সাথে আলোচনা করে ঠিক করে নাও স্বীজেন 
তোমাদেরকে সব বুঝিয়ে দিবে । তার সঙ্গে আলোচনা করে প্রোগ্রাম করে নাও ।” সেই 
অনুযায়ী আমরা দ্বিজেন্দ্র (প্রসাদ) চক্রবর্তীর সঙ্গে আলোচনা করে তাঁর উত্তরবঙ্গ এবং আসাম 
সফরের ব্যবস্থা করি । তিনি উত্তরবঙ্গ এবং আসামের প্রোগ্রামে এলেন এবং রায়গঞ্জ ,বালুরঘাট 
থেকে শুরু করে শিলিগুড়ি , হলদিবাড়ী, মেখলিগঞ্জ ,তিনবিঘা, জামালদহ, মাথাভাঙ্গা, 
শীতলকুচী , কোচবিহার , নিশীগঞ্জ, দিনহাটা, আলিপুরদুয়ার, জয়গাঁ, মাদারীহাট, বারবিশা, 
কুমারগ্রাম, রসিকবিল, কামাখ্যাগুড়ি, জোড়াই , রামপুর , তুফানগঞ্জ, ময়নাগুড়ি, ধূপগুড়ি , 
খণ্টিমারী, বানার হাট , বেলাকুবা , রংধামালি , শিলিগুড়ি, কালিয়াগঞ্জ , ময়নাগুড়ি, ধূপগুড়ি, 
গয়েরকাটা, বীরপাড়া, রামঝোড়া , শিশুবাড়ী, ইত্যাদি এবং জলপাইগুড়ির আশেপাশে 
উত্তরবঙ্গের বিভিন্ন গ্রামসহ সমস্ত চা বাগান ও বস্তি , আসামের শ্রীরামপুর, গোসাইগাও, বিলাসী- 
পাড়া, বঙ্গাইগাও, টংলা , ধুবড়ী, গোরীপুর, গোলকগঞ্জ, রঙ্গিয়া, তেজপুর, ঢেকিয়াজুলি এবং 
লামডিং হয়ে ডিমাপুর সমস্ত এলাকায় তিনি মিটিং করে বেড়িয়েছেন। আমরা চেইনের ১২ জন 
ছাড়াও পরমপিতার অনুমতিক্রমে তিনি বিভিন্ন জায়গার বিশেষ বিশেষ কর্মীদের সহযোগীতা 
নিয়ে কর্মীদেরকে এক করার চেষ্টা করে গিয়েছেন । সঙ্গে আমরা সবাই দায়িত্ব নিয়ে 

সহযোগীতাও করেছি । তারমধ্যে কয়েকজনের নাম নিতেই হয় - যেমন কোচবিহারের 
চন্ডি সাহা, ভূষন সিং, তুষার নিয়োগী, তুফানগঞ্জের বাদল চৌধুরী, অম্বিকা বর্মন , মাথাভাঙ্গার 
রবি সেন, জামালদহের প্রধান শিক্ষিকা - বাসন্তি দাস, ঘোকসা ডাঙ্গাঁর ভানু গোস্বামী, যতীন 
সরকার , জ্ঞান দাস । ভানু গোস্বামী সর্বসময়, সর্বস্থানে দ্বিজেনদার সঙ্গে ছিলেন । আলিপুর 
দুয়ারের নারায়ণ সরকার, হরেরাম বনিক এবং কর্মীবৃন্দ; মাদারী হাটের প্রভাস ভৌমিক, 
ক্ষুদিরাম দাস, সূর্যকান্ত দাস, বীরেন দাস এবং অন্যান্য কর্মীরা । ধূপগুড়ির ভায়েরা যথেষ্ঠ সহ- 
যোগীতা করেছেন । ময়নাশুড়ির বিভাস চক্রবর্তী এবং অন্যান্য কর্মী সকল এবং শিলিগুড়ির 
পুতুল দাস সহ অন্যান্যরা ।- জলপাইগুড়ির দেবেন্দ্র নাথ বর্মা , অবিনাশ বর্মন , প্রভাত বর্মন 
নৃপেন্দ্র বর্মন, অভয় ভৌমিক , ভারতী বোস সহ অন্যান্য কর্মীরা এবং রসিকবিলের এতোয়া 
মিঞজ, বিশ্বনাথ মিজ, দুলালী মিঞ্জ, গিরিন্দ্র দাস , শুধাংশু দাস, বন্দনা উরাও , সুখেন ওরাও , 
নারায়ণ দেবনাথ , রূপকান্ত বর্মন , মেনারস উরাও এবং অন্যান্য কর্মীবৃন্দ সহ জয়গার মুখাজী 
পরিবার ইত্যাদি... । আসামের বিলাসীপাড়ার শান্তি পোদ্দার সহ অন্যান্য কর্মীরা । এমনি করে 
পুরো ৩ মাস কয়েকদিন পর্যন্ত দ্বিজেন চক্রবর্তী সমগ্র উত্তরবঙ্গ, আসাম এবং নাগাল্যান্ড পর্যন্ত 
একদিনও বিশ্রাম না নিয়ে নিয়মিত প্রতিদিন কর্মীদের সাথে প্রোথাম করে গিয়েছেন । ঠাকুরের 
সন্তানদের মধ্যে কোন নেতা এমন কি সাধারণ কর্মীদের মধ্যে কেউ নিজের সংসার পরিবার 
ছেড়ে পরমপিতার নির্দেশ এই ভাবে পালন করতে দেখা যায় নি । প্রতিদিন সকালে বাসে, 
ভেনে বা হেটে গন্তব্য স্থানে পৌঁছে দুপুরের খাবার সেরে বিকাল ৪টায় খোলা সভা এবং সন্ধ্যায় 
ঘরোয়া আলোচনা, পাশাপাশি সাংগঠনিক এবং তন্ত্মূলক আলোচনা রাত ২টা আড়াইটা 
পর্যন্ত করতেন । পরদিন সকালে ৮/৯ নাগাদ পুনরায় তিনি বেরিয়ে পড়তেন পরবত্তীস্থানে 
সভা ও মিটিং করার জন্য । একটি ঘটনার বর্ণনা না দিলে হয়তো এটা বুঝানো সম্ভব হবে না 
কত কষ্ট করে তিনি দিনের পর দিন মাঠে ময়দানে কাজ করেছেন । একবার পাঁচ মাইল 
থেকে কড়াই বাড়ী রূপেশ্বর বর্মনের বাড়ীতে যেতে গিয়ে পরায় সন্ধ্যা হয়ে আসে, খেয়া না থাকায় 
বুক জল ভেঙ্গে নদী পেরিয়ে তিনি ৫/৭ মাইল হেটে গিয়ে ঘরোয়া আলোচনা করেছেন । 
কোন ক্লান্তি উনার মধ্যে আমরা দেখতে পাই নি । উনার কাছেই আমরা প্রথম ঘড়োয়া 
আলোচনার শিক্ষা পাই । তার আগে পর্যন্ত ঘরোয়া আলোচনা কি ভাবে করতে হয় সেই বিষয়ে 
আমাদের জ্ঞান ছিল না । পরদিন রূপেশ্বর বর্মনের বাড়ী থেকে হেটে সকালে অন্যত্র যাই । 
সেই সময়ে উনার জন্য আমরা কোন গাড়ীর ব্যবস্থা করে দিতে সক্ষম হইনি, তবুও তিনি 
পরমানন্দে একজন কর্মীকে কিভাবে কাজ করতে হয় সেই প্রেরণা আমাদের 
দিয়েছেন । তাঁর কোন চাহিদা ছিল না । আজকাল নেতাদের প্রথম শ্রেনীর টিকিট পাঠাতে 
হয় , ভাল ভাবে অথিতি আপ্যায়নের ব্যবস্থাপনা করতে হয়, শুধু তাই নয়, তারা অর্থের 
বিনিময়ে বেদ প্রচার মঞ্চে ভাষন দিতে এবং নাম কীর্তন করতে আসেন । কিন্তু সেদিন 
সাধারণ যাত্রীদের মত ছোট মিনি বাসে করে এত লম্বা মানুষটি (দ্বীজেনদা) কিভাবে ঘাড় নীচু 
করে নীরবে ঘন্টার পর ঘন্টা দাঁড়িয়ে যাত্রা করেছেন সেটা আমরা উত্তরবঙ্গ ও আসামের ভাই 
বোনেরা প্রত্যক্ষ্য করেছি। বর্তমান প্রজন্মকে সেই কর্মকান্ডের কথা জানানো হয় না। কোন কোন 
সময় ৫০/৬০ কি.মি. আমার এবং বিশ্বনাথ মিঞ্জের ক্কুটারে করে উনাকে নিয়ে 
প্রোধাম করিয়েছি । একবার ভানু গোস্বামি এবং দ্বিজেন চক্রবর্ত্তী সাইকেলে করে মথুরা চা 
বাগান (সোনাপুর) থেকে আলিপুরদুয়ারের কাছে বনচুকামারী পুষা ভগতের বাড়ীতে মিটিং 

করার জন্য আসেন । সেই দিন গুলি আমরা ভুলতে পারি না । কারন সেই দিনগুলি আজও 
আমাদের কাজে প্রেরণা যোগায়। উনার এই কর্মকাণ্ড দেখে ঠাকুর এতই প্রসন্ন হয়েছিলেন, 
উনাকে জড়িয়ে ধরে আনন্দে বলেছিলেন যে দ্বিজেন - " তুই আমার বার আনা কাজ 
করে এসেছিস ।'_ এই হল শ্রেষ্টতম নীরব বেদকর্মী দ্বীজেন্দ্র প্রসাদ চক্রবর্তী যার কর্মকাণ্ড 
বর্তমান প্রজন্ম কেউ জানেন না । বর্তমান প্রজন্মকে চিত্ত সিকদার সহ আরও অন্যান্য নেতারা 
যে দিশা নির্দেশ দিচ্ছেন তা সম্পূর্ণ ভাবে বালক ব্রহ্মচারী সংগঠনের কার্যধারা থেকে বিচ্ছিন্ন 
তাই স্বীজেন চক্রবর্তীর কর্মকান্ডের কিছু অংশ কর্মীদের কাছে দৃষ্টান্ত হিসাবে তুলে ধরলাম । 
যিনি কখনো নিজের আত্মপ্রচার বা আত্মজাহির করেন নি । তার পরবর্তীকালে শ্রীশ্রী ঠাকুর 
অঞ্জনদেব সহ আবার উত্তরবঙ্গ এবং আসামে দ্বীজেন চত্রবর্তীকে পাঠিয়েছিলেন। তখনও তিনি 
অনেক দিন ধরে গ্রামে থামে চা বাগানে সন্তানদলের শাখায় শাখায় মিটিং করে এযাকশান 
কমিটি গঠন করে অঞ্জন দেবের হাতে তুলে দিয়েছিলেন। বলে রাখা প্রয়োজন এই "এ্যাকশান 
কমিটি" গঠনের উদ্দেশ্য শ্রীশ্রীঠাকুর তাঁর কড়াচাবুকে জানিয়ে রেখেছেন- " তোমাদের 
এ্যাকশান পার্টি বিপন্ন জনগনের সাহায্যার্থে সর্বদাই প্রস্তুত হয়ে থাকবে । ইমার্জে্সীর সময়ে 
কিছু সংখ্যক ছেলে রইল, তাদের ডেকে নাম করালে, গান করালে, অনেকে তো সুযোগ সুবিধা 
পায় না, তাদের সুযোগ সুবিধা করে দিলে । এই সব ছেলেরা থাকবে ব্রীজ স্বরূপ । এপার 
ওপারের মধ্যে সংযোগ রক্ষা করে ব্রীজ । ব্রীজের সাহায্যেই তো এপার থেকে ওপারে যাওয়া 
যায়। এদের সাহায্য সহায়তায় দুর্গত মানুষেরা দুঃখ কণ্ঠের হাত হতে মুক্ত হয়ে কিছু দিনের 
জন্য অত্যন্তঃ স্বস্তির নিঃশ্বাস ফেলতে পারবে । এরা হবে মানুষের আপদে বিপদে বন্ধুর মত । 
তাই এ্যাকশান পার্টির নাম না দিয়ে আমার মনে হয় কর্মী বাহিনী' নাম দিলে ভাল হয় । এরা 
দেশের কোথায় কি হচ্ছে না হচ্ছে, ঠিক ভাবে সব কিছু চলছে কিনা, সুষ্টুভাবে চলছে কি না তা 
তদারক করতে পারবে ৷" কড়াচাবুকঃ জনচেতনাই সত্যিকারের বিপ্লব ] 

এ এ্যাকশান কমিটিতে আলোচনা চক্রের কিছু সদস্য যোগদান করেছিল । দ্বিজেন 
চক্রবর্তী যখন মাঠে ময়দানে ঠাকুরের নির্দেশে ভাইবোনদের নিয়ে তত্ত্ব আলোচনা ও মিটিং করে 
বেড়িয়ে ছিলেন তখন উনার সাথে চেইনের সদস্যরাও ছিলেন, সেই সময় বিশেষ করে 
আলোচনা চক্রের ছেলেরা "১২ সদস্যদের চেইনের" সদস্যদের দ্বিজেন চক্রবর্তীর ব্যক্তিগত 
দল মনে করে ভুল বুঝে তাদের নতুন নামে চিহ্নিত করেছিলেন 8..5-12 । আমরা 
চেইনের সদস্যরা শিশুবাড়ীর তপন চৌধুরীর বাড়ীতে বসে স্থির করেছিলাম আমরা আগামী দিনে 
শ্রীশ্রী ঠাকুরের নীতি ও আদর্শে বিশ্বজনীন ধর্ম ও সমতার সুরে বলীয়ান হয়ে সমাজকে মুক্ত 
করতে সংস্কারমুক্ত মনোভাব নিয়ে কর্মের মাধ্যমেই মুক্তির পথে এগিয়ে গিয়ে দৃষ্টান্ত স্থাপন 
করব ।- কারন ঠাকুর আমাদেরকে ত্রিশূল স্পর্শ করিয়ে প্রতিজ্ঞা করিয়েছিলেন । সেদিন 
আমাদের এই আদর্শ ও চলার পথের সিদ্ধান্ত দেখে আমাদেরকে অনেকেই বিদ্রুপ করে 
বি.এম.এস-১২ ( বিশ্বমুক্তির বার সদস্য দল) হিসাবে চিহ্নিত করেছিলেন। যেন আমরা 
সকলে অন্যান্য ভাইবোনদের থেকে আলাদা ! শ্রীশ্রী ঠাকুর বলেছিলেন - মুক্তি যদি পেতে 
চাও মুক্ত করো আগে , শুধু তাই নয়, পরবর্তীকালে ১৯৮৮ সালের কড়াচাবুকে শ্রীশ্রী ঠাকুর 
জানিয়েছিলেন বিশ্বের সমস্ত সন্তানদের নিয়েই "বালক ব্রহ্মচারী সংগঠন" । সুতরাং বিশ্বমুক্তি 
দল নামটির মধ্যে একটি বিরাটতু রয়েছে আদর্শগত দিক দিয়ে । তাই যারা সেদিন অবহেলা 
করে এই নামটি আমাদের দিয়েছিল তাতে আমরা প্রতিবাদ না করে বরং খুশীই হয়েছিলাম । 

চেইনের উদ্দেশ্য হল ধরে রাখা, সকল সংগঠনের সদস্যদের বাস্তবতার সুরে এক করে রাখা । 
পরবর্তীকালে ১৯৮৮ সালে শ্রীশ্রীঠাকুর সন্তান দলের সকল সংগঠনকে "বালক ব্রহ্মচারী 
সংগঠনের অন্তর্গত করে দিয়েছিলেন তাঁর আদর্শ ও মতবাদকে বাস্তবে রূপায়ন করার জন্য । 
যেন সকলকে তত্ত্ব যুক্তি বিজ্ঞান ও গনিতের চেইন দিয়ে বেধে দিলেন যাতে তারা চেইনে 
আংটার মত এক হয়ে থাকে । শুধু তাই নয় বালক ব্রহ্মচারী সংগঠনের সোসাইটি 
রেজিস্ট্রেশনের দলীলেও উল্লেখ করেছেন যে- শ্রীশ্রীঠাকুরের প্রতিটি সংগঠনের সদস্যদের 
বালক ব্রহ্মচারী সংগঠনের সদস্য হিসাবে গন্য করা হবে এবং তারা প্রত্যেকেই সেই সংগঠনের 
প্রতি শ্রদ্ধাশীল থাকবে । (999: / 263) সুতরাং প্রতিটি সংগঠনের মিলিত ভাবে যে কাজ 
সেটিই বালক ব্রহ্মচারী সংগঠনের কাজ । এই নীতি আদর্শের উপর ভিত্তি করেই বহু পূর্ব 
থেকেই ১২ সদস্য চেইন তৈরী হয়েছিল , বিশেষ করে আসাম ও উত্তরবঙ্গকে আংটার মত 
বেধে এক করে ধরে রাখার জন্য । এই একই উদ্দেশ্যে সকল সংগঠনের কর্মীদের নিয়ে 
"বালক ব্রহ্মচারী সংগঠনের ১৩ সদস্য গভর্নিং বডি তৈরী হয়েছিল যার সেক্রেটারী ছিলেন 
শ্রীশ্রীঠাকুরের মনোনীত তাঁরই বাল্যবন্ধু শ্রী দ্বিজেন্দ্র চক্রবর্তী মহাশয়। এই ১৩ সদস্যের 
গভর্নিং বডির মধ্যে এ্যাকশান কমিটির অধ্যক্ষ শ্রীঅঞ্জন দেব ও সন্তান দলের সভাপতি 
শ্রী অচল সেন যাকে ইউনিভার্সের প্রেসিডেন্ট বলা হয়েছিল তিনিও সদস্য হিসাবে সামিল 
ছিলেন। উল্লেখ থাকে যে সাংগঠনিক নির্দেশ বইয়ের শেষ পাতায় সমস্ত সংগঠনের 
প্রতিনিধিদের তাতে সহমতি ও সাক্ষর রয়েছে যারা বালক ব্রহ্মচারী সংগঠনের কার্যধারার 
সিদ্ধান্তকে গ্রহন করেছেন । অস্ুত ব্যাপার হল এই যে চিত্ত সিকদার সংগঠনিক বইয়ে (লাল বই) 
সাক্ষর করেও তিনি বিভিন্ন সভায় এই কথা বলে বেড়ান যে “বালক ব্রহ্মচারী সংগঠন" 
সম্পর্কে উনার নাকি কিছুই জানা নাই ! যার একটাই অর্থ দাড়াচ্ছে তিনি "বালক ব্রহ্মচারী 
সংগঠনের কার্যধারার সাথে যুক্ত নন । সম্ভবত এই কারনেই তিনি ১৯৯৩ সালের পর 
নিজেদের খুশী মত শেখ ফিরোজ নামক ব্যক্তির সাথে যুক্ত হয়ে নীলগঞ্জ,বারাসাতের 

"বেদ প্রচার কেন্দ্র" নামে একটি সংগঠন তৈরী করেছিলেন । "চলার পথ" কড়াচাবুক প্রকাশ 
করে "বালক ব্রহ্মচারী সংগঠনের" অন্তর্গত সকল সংগঠনের উদ্দেশ্য ও কর্ম পদ্ধতি বিস্তারিত- 
ভাবে আলোচনা করে দেশবাসী ও সন্তানদের জানিয়ে দেওয়া হয় । তথাপি চিত্ত সিকদারের 
জানা নেই ! এই ভাবে চিত্ত সিকদারকে যারা একমাত্র ঠাকুরের মনোনীত সেক্রেটারী ভেবে 
নিয়ে উনার পথ অনুসরন করেছেন তারা বালক ব্রহ্মচারী সংগঠনের কারযাধারা থেকে নিজেদেরকে 
বিচ্ছিন করে নেন । বর্তমান সন্তান দলের নেতারাও মূল সংগঠনের কার্ষধারার সাথে যুক্ত নয় । 
২৩শে এপ্রিল ১৯৮৮ সালে তারাতলায় সন্তানগনের উপর পুলিশের অমানবিক ঘটনা ঘটে, 
পরিনামে তিন জন বেদকর্মী পুলিশের গুলিতে প্রান হারালেন । সেই ঘটনার বিষয় নিয়ে রাজা 
সরকারের সঙ্গে আলোচনার জন্য শ্রীশ্রী ঠাকুর দ্বিজেন্্ (প্রসাদ) চক্রবর্তীর নেতৃত্বে 
জ্যোতিবসুর কাছে একটি টীম পাঠিয়েছিলেন । যার ফটো এখানে তুলে ধরা হল (চিত্র-পৃ- 272) | 
তার পর ১৯৯২ সনের জানুয়ারীতে কামধেনু মায়ের জন্মদিনের দিন আজকাল পত্রিকার 
সংবাদকে ঘিরে একটি ঘটনা ঘটে । সেই ঘটনাকে কেন্দ্র করে মিথ্যা অভিযোগে দ্বীজেন্দ্র 
চক্রবর্তীকে 9729 করে এক মাস ৫ দিন পর্যন্ত পশ্চিমবঙ্গ সরকার জেল খাটিয়েছে । 
দ্বীজেন চক্রবর্তীকে জামিনে মুক্ত করে আনার জন্য ঠাকুর নিজে অচল সেন , চিত্ত সিকদার সহ 
উত্তরবঙ্গের বেদকর্মীদেরকে নিয়ে লেকটাউনে একটা রেজুলেশন নিয়ে সমস্ত পশ্চিমবঙ্গের রক 

ব্লক মহকুমা এবং জেলায় জেলায় ডেপুটেশন দেওয়ার সিদ্ধান্ত গ্রহন করে এবং আমরাও 
ব্যাপক ভাবে তা পালন করেছিলাম । তারপরেই দ্বিজেন্দ্ চক্রবর্তী মহাশয় জামিন পেয়েছিলেন। 
উক্ত মামলায় প্রতি তারিখে শ্রীশ্রীঠাকুর নিজেই কেসের খরচ বহন করতেন । তিনি সকলকে 
নির্দেশ দিয়েছিলেন আমি যদি না থাকি তোমরা কেসের খরচ চালিয়ে যেও, দ্বিজেনকে তোমরা 
জেলে ঢুকাবে না । ঠাকুরের সেই নির্দেশকে আমরা কেউ পালন করি নাই । ১৯৯৩ সালের 
মে মাসে সেই কেসের একটি তারিখ পড়েছিল, তখন দ্বিজেন চক্রবর্তী উকিল সহ কেসের 
খরচের জন্য সুখচর ধামে চিত্ত সিকদারের কাছে গিয়েছিলেন, সেই সময় ভাই বোনেদের কাছ 
থেকে প্রাপ্য টাকার যে ফান্ড চিত্ত সিকদারের কাছে জমা ছিল সেখান থেকে কেস বাবদ কোন 
সাহায্য দেওয়া যাবে না এটা দ্বিজেন চত্রবর্তীকে দেড় ঘন্টা অপেক্ষা করিয়ে তার পর চিত্ত 
সিকদার জানিয়েদিয়েছিলেন। আশ্চর্যের বিষয় ১৯৯৩ সালে সুখচর ধামের বাইরে কোন এক 
প্রতিবেশীর সাথে একটি ঝগড়া বিবাদ কে কেন্দ্র করে চিত্ত সিকদার সহ আরো অনেকের 
নামে একটি মামলা হয়েছিল । সেই মামলার খরচ বাবদ পরবর্তীকালে চিত্ত সিকদার সমগ্র 
উত্তরবঙ্গ ও আসামের ভাই বোনদের কাছ থেকে প্রচুর অর্থ কালেকশান করেছিলেন । কিন্তু 
দ্বিজেন চক্রবর্তী মৃত্যুর আগে পর্যন্ত "আজকালের" কেসের খরচ তিনি নিজেই ব্যক্তিগত ভাবে 
বহন করেছিলেন; সংগঠনের কোন ভাই বোনেরাই তাঁকে সাহায্য করেননি । যারা সংগঠনের 
দায়িত্বে ছিলেন তারাও উনাকে উপেক্ষা করে চলেছিলেন 1১৯৫১ সালেও এই দ্বিজেন চক্রবর্তী 
মিথ্যা মামলার জেরে জেল খেটেছিলেন । কচুয়া ঘরে অমানবিক অত্যাচার করে তাঁর গোপন 
অঙ্গ থেথলে দেওয়া হয়েছিল । এই অকথ্য নির্যাতনের ঘটনায় অত্যাচারী পুলিসের বিরুদ্ধে 
আদালতে অভিযোগ আনা হয়েছিল । আমরা সেই দিনের করুন কথা গুলি ভুলে গেলেও 
“আনন্দ বাজার কাগজ" পঞ্চাশ বছর পরেও তা স্মরনে রেখে পুনরায় ২০০১ সালে পুনমুদ্রণ 
অতীতের সেই করুন কাহিনী গুলি আমাদের স্মরণ করিয়ে দিয়েছে । আমরা অগণিত সন্তানগণ 
শরীশ্রীঠাকুরে বাল্যবন্ধুর প্রতি উদাসীন রয়েছি। কিন্তু ১৯৯৩ সালে পুলিশের লাঠির আঘাতে 
চিত্ত সিকদারের সাধারন মাথা ফেটেছিল, সেই কালার ছবিটি তিনি নিজের লেখা বই "জীবনী 
চিত্র" পুস্তকের প্রকাশ করে ভাই বোনদের সহানুভূতি আকর্ষন করার চেষ্টা করেছেন। উনার 
বইয়ে তারাতলার শহীদ বেদকর্মী ও ঠাকুরের দুই ভাইপো রঞ্জিৎ চক্রবর্তী ও সমীর চক্রবর্তীর 
পায়নি । ইল 


ভীত হল তি তর 
জিত জা শন আনে 
বছর আগে RE নি 

১১ মরপিঠ করার অভিযোগে কলিকাতার 

যাযজিয্রেটের আদালতে হাজির হন। গোয়েন্দা পুলিশের সাব-ইন্দপেক্টর কলাণ দত্ত 

__ (আনন্দবাজার পর্রিকা, ১৩ ডিসেম্বর ১৯৫১) 

গেছেন । এই সব ঘটনা নেতারা নৃতন প্রজন্মকে জানাতে চায় না কারণ ভয়, তাদের কুকীতী 
গুলো ফাঁস হয়ে যাবে। শ্রীশ্রী ঠাকুরের বিরুদ্ধে ষড়মন্ত্রকারীরা মিথ্যা অভিযোগ এনে তাঁর 
দেবতুল্য চরিত্রে কলঙ্ক লেপন করতে মিথ্যা মামলা সাজিয়ে ছিল । সেই মিথ্যা অভিযোগকে সত্য 
বলে প্রমান করার জন্য শ্রীশ্রীঠাকুরের বাল্যবন্ধু ্ীজেন্ প্রসাদ চক্রবর্তীকে পুলিশ এযারেষ্ট করে 
অত্যাচার চালিয়েছিল যাতে তাঁর স্বীকারোক্তি আদায় করে মিথ্যাকে সত্য বলে চালানো যায় । 
কিন্তু দ্বিজেন চক্রবর্তীকে অমানবিক অত্যাচার করেও পুলিশ ব্যর্থ হয় । তাই তো পরমপিতা তাঁর 
বাল্যবদ্ধুকে চিঠির মধ্যে একদা এই কথা লিখেছিলেন- 'দ্বীজেন তোকে ছাড়া আমার চলবে 
না_।"যিনি নিজেকে দৈবের লোক বলেছেন, তাঁর বাল্যবন্ধু ছাড়া চলবেনা! এমন অনেক রেফারেন্স 
যা বলে শেষ করা যাবে না। ব্যক্তির মহত্ব প্রচারের উদ্দেশ্যে নয়, কর্মীরা অনুপ্রানীত হয়ে উঠুক ।- 
শত দুঃখের মধ্যেও দ্বীজেন চক্রবর্তী নীরবে কিভাবে গুরুর নির্দেশে তাঁর কাজ করেগিয়েছেন। 
শ্রীশ্রী ঠাকুরের তত্বের উপর প্রতিষ্ঠিত কল্যানী অপেরার যাত্রাপালা -দেবতাদের বিপ্লব , 
মাতুলালয়ে মহাপ্রভু এবং এযাকশান যাত্রা প্রচারের উদ্দেশ্যে, যাত্রা দলের মালিক গুরুভাই শ্যাম 
দত্তকে অন্য এক গুরন্ভাইয়ের বাস দিয়ে ঠাকুর উত্তরবঙ্গে পাঠিয়েছিলেন । প্রচারকালে 
ধৃপগুড়িতে মালিক শ্যাম দত্ত বাসের ড্রাইভারকে কোন কারণে থাপ্পর মারে । তখন ড্রাইভার 
রাগে অভিমানে একা গাড়ী নিয়ে সুখচর ঠাকুরের কাছে চলে আসেন । এদিকে যাত্রাগান বন্ধ 
হয়ে যায় । সেই সময়ে ঘটনাক্রমে সুখচর ধামে দ্বীজেন্দ্র চক্রবর্তী ঠাকুর দর্শনে আসেন এবং 
ঠাকুর উনাকে এ বাসের দায়িতু দিয়ে গাড়ী ও ড্রাইবারের সাথে উনাকে উত্তরবঙ্গে পাঠান । 
তার পর গুরুর নির্দেশে তিনি উত্তর বঙ্গে এসে যাত্রা শুরু হওয়ার আগে ১৫/২০ মিনিট সংক্ষিপ্ত 
বক্তব্য রাখতেন এবং বাস গাড়ী নিজেই পাহারা দিতেন । সেই সময় তিনি দুইমাসের উপর 
উত্তরবঙ্গের রায়গঞ্জ পর্যন্ত এবং আসামে বাসের দায়িত্ব পালন করে যাত্রা গানকে সুষ্ঠুভাবে 
চালিয়ে নিয়ে যেতে বিশেষ ভূমিকা পালন করেছিলেন। ঠাকুরের নির্দেশকে তিনি অক্ষরে 
অক্ষরে পালন করেছেন । এই নীরব কর্মী দ্বীজেন্দ্র চক্রবর্তীর ত্যাগ ভাইবোনদের মধ্যে 
দেখতে পাওয়া যায়নি । যিনি ঠাকুরের নির্দেশ পালন করতে বাড়ীঘর ত্যাগ করে উত্তরবঙ্গে 
দিনের পর দিন অতি সাধারণভাবে বিশ্রাম না করে বিশাল কাজ করে গিয়েছেন । সেই 
কাজের প্রতি আজও আমরা মূল্যায়ন করিনি বরং তাঁর সম্পর্কে কুৎসা ও অপপ্রচারে ব্যস্ত 
রয়েছি । এই কুৎসা প্রচারে ফালাকাটার একজন শিক্ষক ও শিলিগুড়ির অবসরপ্রাপ্ত এক 
অবিবাহিতা মহিলা যুক্ত রয়েছেন । অবশ্য তাদের যোগ্য জবাব ত্রিপুরা নিবাসী অরুন রায় 
সরকার টেলিফোনে দিয়েছিলেন। সেই কল রেকর্ড আমাদের হাতেও এসেছে । সম্প্রতি 
আরেকটি অপপ্রচার করা হচ্ছে যাতে দ্বীজেন্দ্র চক্রবর্তীকে সাধারণ স্তরে নামিয়ে আনা যায়।এই 
প্রসঙ্গে বলে রাখা প্রয়োজন যে- বালক ব্রহ্মচারী সংগঠনে দু-জন দ্বিজেন্দ্র চক্রবর্তী রয়েছেন, 
সেটা হয়ত অনেকেই আমরা জানি না । বালক ব্রহ্মচারী সংগঠনের- গভর্নিং বডির সেক্রেটারী 
হল দ্বিজেন্দ্ৰ চক্রবর্তী আবার এ সংগঠনের ৬ সদস্য সুপ্রিম কমান্ড বডি রয়েছে সেখানেও 
একজন সেক্রেটারী রয়েছে যার নামও দ্বীজেন্দ্র চন্দ্র চক্রবর্তী । সুতরাং কোন দ্বীজেন্দ্র চক্রবর্তী 
সম্পর্কে ঠাকুর বলেছেন সেটা তারা ভাইবোনদের জানাচ্ছেন না অথচ উদ্দেশ্য প্রনোদিত 
ভাবে বালক ব্রহ্মচারী সংগঠনের গভর্নিং বডির সেক্রেটারীর কর্মকান্ডের প্রতি তারা অযথা 
্রশ্ন তুলে তাঁকে হেয় প্রতিপন্ন করতে চাইছেন তাদের অপকর্ম ঢেকে রাখতে । যড়যন্ত্রকারীরা 
এই কথা খুলে বলে না যে, দ্বিজেন্দ্ৰ চক্রবর্তী নাম ধারী ব্যক্তি দুজন রয়েছেন । 'তথা-পৃ-২৬৭] 

দ্বিজেন চন্দ্র চক্রবর্তী হল সুপ্রিম কমান্ড বডির সেক্রেটারি এবং; 
দ্বিজেন্র চক্রবর্তী হল গভর্নিং বডির সেক্রেটারি । ৫ 

এই কথা খুলে বলে না যে, দ্বিজেন্দ্ৰ চক্রবর্তী নাম ধারী ব্যক্তি দুজন রয়েছেন । একজনের 
ঠিকানা 1318 Indian Mirror Street, অন্যজনের Bhupen Bose Avenue । যারা 
ভাইবোনদের সম্পূর্ণ সত্যটা না জানিয়ে বিভ্রান্ত করছেন তারা প্রত্যেকেই বালক ব্রহ্মচারী 
সংগঠনের কাষধারাতে বিশ্বাসী নন। এরা প্রত্যেকেই বিশ্বাসভঙ্গকারী। এরাই গুরুর প্রতি 
বিশ্বাসভঙ্গ করে বিভিন্ন নামে বর্তমানে দল পরিচালনা করে চলেছেন । বর্তমান সন্তান দলও 
দোষমুক্ত নয়, এরাও বিশ্বাসভঙ্গকরে সংগঠন পরিচালনা করে চলেছেন । তাই নিজেদের 
কুকর্মকে ঢেকে রাখতে বালক ব্রহ্মচারী সংগঠনের গভর্নিং বডির সেক্রেটারী দ্বীজেন্দ্র চক্রবর্তীর 
উপর বিনা প্রমানে তাঁর অনুপস্থিতির সুযোগ নিয়ে প্রশ্ন তুলছেন ৷ সহজ সরল ভাইবোনেরা 
জানেন না যে বালক ব্রহ্মচারী সংগঠনে দ্বীজেন্দ্র চন্দ্র চক্রবর্তী নামে অন্য আরেকজন ব্যক্তি 
রয়েছেন যিনি শ্রীশ্রীঠাকুরের আপন ভাই এবং সেই ব্যক্তিকে উত্তরবঙ্গ ও আসামের কেউ 
স্বচক্ষে কখনও দেখেন নি । ঠাকুর যখন ৬ই মার্চ ১৯৮৮ সালে সুখচর ধামে চিত্ত, অচল ও 
দ্বিজেন সম্পর্কে যে উক্তি করেছিলেন তখন শ্রীশ্রী ঠাকুরের বাল্যবন্ধু দ্বীজেন্দ্র চক্রবর্তী কোন 
সংগঠনের দায়িত্বেই ছিলেন না, কিন্তু ঠাকুরের নির্দেশে তিনি নীরবে সমস্ত সংগঠনের কাজই 
করতেন । এই প্রসঙ্গে কড়াচাবুকের একটি উদাহরন এখানে তুলে ধরলাম । ঠাকুর বলেছেন 
- " কে কোন দলে যাবে না যাবে, প্রত্যেকে নিজেই স্থির করে নিতে পারবে । তাদের বুদ্ধি, 
বিচার, বিবেচনাই তাদের গাইড্‌ করবে, " এই দলে যাও, এইভাবে কাজ কর" । সেই মতে সেই 
পথে আপনিই কাজ হয়ে যাবে, হয়তো তাদের নাম থাকবে না । কিন্তু কাজ তো হয়ে যাচ্ছে । 
কোন বিশেষ দলের নামে নামাঙ্কিত হয়ে কাজ না করলে তারা কি কর্মী নয়? শুধু যারা দলগত 
হয়ে সীমাবদ্ধ দৃষ্টিতে কাজ করছে , তারাই কর্মী ? দেশের দশের মধ্যে অনেক সুদক্ষ নীরব কর্মী 

আছেন, যাঁরা নিরপেক্ষভাবে নীরবে কাজ করে চলেছেন । খাতার পাতায় নাম নেই বলে তাঁরা 
কি কর্মী আখ্যায় আখ্যাত হবার যোগ্য নন ? " [ কড়াচারুক £ ১/১০/১৯৮৬ ইং ] 
দ্বিজেন চক্রবর্তী কেন এত নীরব সেই ব্যাপারে দেবেন বর্মা এবং হরেরাম বনিক উনাকে 
প্রশ্ন করেছিলেন । সেই সময় তিনি উত্তরে বলেছিলেন - "নীরবতার মধ্যেও যে কাজ করা 
যায় সেটা ঠাকুরের মত ও পথে আছে ।" বিশিষ্ট কর্মী দ্বিজেন্্র চক্রবর্তী কোন পদে না 
থেকেও (১৯৮৮ সালের আগে) ঠাকুরের নির্দেশে অনেক জটিল কাজ তিনি মীমাংসা করে 
দিয়েছিলেন ঠাকুরের নির্দেশে । তার মধ্যে মেজবিল ফালাকাটার লেংটা সাধুর আশ্রম 
পুড়ানোর একটি ঘটনা যার সাথে সন্তান দলকে জড়িয়ে মামলা করা হয়েছিল। তাতে সন্তান 
দলের ১৪৫ জন নিরীহ গ্রাম্য আদিবাসী ও গরীব চাষী ভাইবোনেরা জড়িয়ে গিয়েছিলেন । যারা 
ঘটনার মূল নায়ক ছিল তারা পালিয়ে যান। কিন্তু কিছু সহজ সরল ভাইবোনদের মামলায় 
জড়ানো হলে তাদের ১৫ দিনের জেল হাজতে যেতে হয়েছিল । মামলাটি হয়েছিল সন্তান দল 
বনাম লেংটা বাবার আশ্রম (সরকার পক্ষ) । এই লেংটা বাবা ও তাঁর শিষ্যরা সকলেই 
কিন্তু শ্রীশ্রী ঠাকুরের শিষ্য ছিলেন। এই মামলার নিস্পত্তি করার জন্য ঠাকুর দ্বিজেন্্র 
চত্রবর্তীকে দুইবার লেংটা বাবার আশ্রমে কোলকাতা থেকে পাঠিয়েছিলেন যাতে লেংটা বাবাকে 
বুঝিয়ে কেসটা মীমাংসা করে নেয় । যদি ল্যাংটা বাবা দ্বিজেন চক্রবর্তীর কথা না মানতেন 
তাহলে এ ১৪৫ জনের জেল হয়ে যেত। ঠাকুরের কৃপায় সেই মামলা থেকে তারা দ্বিজেন 
চত্রবস্তীর মধ্যস্থতায় সকলেই মুক্তি পেলেন । ঠাকুর একমাত্র দিজেন্্ চক্রবস্তীকেই বিশেষ 
কাজের দায়িত্ব দিয়েছিলেন এবং তিনি সেই দায়িত্ব সুষ্ঠু ভাবে পালনও করেছিলেন সেটা 
উত্তরবঙ্গের নেতৃস্থানীয় সকলেরই জানা আছে । 
কারা এই লেখাটি কোন উদ্দেশ্যে প্রচার করছেন? 2 
প্রাণ হয়ে বাবার চরণ ধরে থেকো। সংগঠনের কোন নেতার কথায় বিত্ত হয়ে না। তোমরাই একন্দ এনে 
স্বরূপ বুঝতে গারে-সেদন চুপ করে সরে আসবে চিন্ত ও আরও যারা আছেতারা হদি 
গর্ত প্রাণ হতো, আমার সুরে বিভোর থাকতো-তাহলে [নে আমাকে নিয়ে ডিভরাসা তৈৰী 
হতো না। ওদের কথায় তোমাদের মনে ধর জেগেছে বলেই তোমরা আজ আমর কাছে ছুট এসেছে, হর | 
আমিও অন্তর ঢালা প্রেম দিয়ে আমার গভীর মনের ওই কথাগুলো তোমাদের জানা বাব এও জে ঘট | 


সুখচর ধামঃ ৬-৩-১৯৮৮ ইং, সকাল বেলা ঠাকুর কোন্‌ "দ্বিজেন্র" নাম বলেছিলেন? 


এই প্রসঙ্গে অতীতের আরেকটি ঘটনার সম্পর্কে বলতে হয় যে, ১৯৮৫ সালে নেতাজী 
জন্মোৎসব উপলক্ষে জলপাইগুড়ির দেবেন বর্মার উদ্যোগে একটি বিশ্লেষণমূলক আলোচনার 
ব্যবস্থা করা হয়েছিল । সেই আলোচনা সভায় যারা আমন্ত্রিত হয়েছিলেন তারা কেন্দ্রীয় কমিটির 
প্রফুলপ সন্যাল, কমলেন্দু মৈত্র, অরুন মৈত্র এবং দ্বিজেন্দ্ৰ চক্রবর্তী (গভর্নিং বডি সেক্রেটারী) 
প্রমুখ ব্যক্তি সকল । উক্ত আলোচনা সভার বিষয় ছিল পৃথিবীর সমস্ত ধর্ম, ধর্মীয় অবতার , 
রাজনৈতিক মহান ব্যক্তিত্বগণের কার্যাধারা এবং তাদের নীতির পূর্ণ বিশ্লেষন করে এটা প্রমান 
করা যে গুরু বালক ব্রহ্মচারী মহারাজ সর্বশ্রেষ্ঠ ও মহান ! 

উক্ত আলোচনায় গৌরাঙ্গ মহাপ্রভু , রাম, কৃষ্ণ, হজরত মোহম্মদ, যিশু খ্ৰীষ্ট, কার্লমার্কস, 
লেলিন , মাও -সে তুং , ফিদেল কাল্ত্ো,গ্যারিবন্ডি . চে গুয়াবারা, নেলসন ম্যান্ডেলা সহ পৃথিবীর 
সমস্ত রাজনৈতিক এবং ধর্মীয় মহানদের সঙ্গে তুলনা মূলক ভাবে এটা প্রমান করার কথা ছিল 

যে শ্রীশ্রীঠাকুর সর্বশ্রেষ্ঠ ও মহান | সম্পাদক হিসাবে চিত্ত সিকদার প্রথম বক্তব্য রাখতে 
উঠেছিলেন। উনার চিরাচরিত বক্তব্যের ধারা দেখে দেবেন বরা সন্তুষ্ট হতে না পেরে তিনি 
সকলের উপস্থিতিতে বলে ফেলেছিলেন যে আপনি বসে পড়ুন, কারণ এই সাবজেক্ট নিয়ে 
আপনার বক্তব্যে হবে না । সেখানে উপস্থিত অন্যান্য বক্তারাও তখন বলেছিলেন যে এই 
বিষয়ে আলোচনা করা একমাত্র দ্বিজেনদা ছাড়া অন্য কারোর পক্ষে সম্ভব নয়। তখন দ্বিজেন 
চক্রবর্তী এক এক করে প্রত্যেক মহান নেতা এবং ধর্মীয় অবতারদের কর্মধারার বিশ্লেষন এবং 
তুলনা করে কয়েক ঘন্টা যাবৎ এক অভূতপূর্ব বক্তব্য রেখেছিলেন, যা শুনার পর এ সভায় 
উপস্থিত সকলেই মুগ্ধ হয়ে উনার বক্তব্যকে একবাক্যে স্বীকার করে নিয়েছিলেন । এ সভায় 
উপস্থিত অনেক জ্ঞানী ও উচ্চ শিক্ষাবিদ উপস্থিত ছিলেন তারা সকলেই দ্বীজেন্্র চক্রবর্তীর 
জ্ঞানের মাত্রা ও পরিধি অনুভব করে উনার কাছে মাথা নত করেছিলেন । দেবেনদা আজ 
আমাদের মাঝে নেই, তবে এই কথাগুলি তিনি পুনরায় এক প্রশ্নের উত্তরে আমাকে 
জানিয়েছিলেন যার ভিডিও রেকর্ড করে রাখা হয়েছে ভবিষ্যৎ প্রজম্মের জন্যে । কিন্তু এত কিছু 
জানার পরেও দেবেন বর্মা পরবর্তীকালে দ্বীজেন্দ্র চক্রবর্তীর প্রতি চরম উদাসীন ছিলেন এবং 
তাঁর প্রতি আমাদের এই অবহেলা ও উপেক্ষার কি কারন হতে পারে আমাদের ভাবতে হবে। ১৯৯৩ সনের 
ঘটনার পর সাংগঠনিক পরিস্থিতির বিষয়ে এই দেবেন বর্মা ও হরেরাম বনিক কোলকাতায় 
গিয়ে দ্বিজেন্দ্ৰ চক্রবর্তী, চিত্ত সিকদার ও অচল সেন সুশীল মুখাজীর বক্তব্য ভাইবোনদের 
উদ্দেশ্যে রেকর্ড করে এনেছিলেন ।তারা বালক ব্রহ্মচারী সংগঠনের গভর্নিং বডির সেক্রেটারীর 
ভূমিকা কি সেই বিষয়েও উনাকে প্রশ্ন করেছিলেন এবং এটা জানতে চেয়েছিলেন তিনি এত 
নীরব কেন । তখন দ্বিজেন্ চত্রবন্তী তাদের সব প্রশ্নের উত্তর দিয়েছিলেন । কেন তিনি 
নীরব সেটাও তিনি ঠাকুরের তত্ত্ব এবং যুক্তি দিয়ে বুঝিয়ে দিয়েছিলেন । কিন্তু দেবেন বাবুরা 
সেই ব্যক্তিদের বক্তব্য রেকর্ড করে উত্তরবঙ্গের ভাইবোনদের জন্য নিয়ে এসেছিলেন এবং 
উত্তরবঙ্গের আনাচে কানাচে বক্তব্যগুলি শুনিয়েছিলেন একমাত্র দ্বিজেন্দ্র চক্রবর্তীর বক্তব্যকে 
বাদ দিয়ে । অথচ দ্বিজেন্দ্ৰ চক্রবর্তীর সাংগঠনিক মূল্যবান বক্তব্য সেই সময় সকলকে শুনানোর 
প্রয়োজন ছিল । কিন্তু তারা উদ্দেশ্য প্রনোদিত ভাবে সেই বক্তব্য চেপে যান । যে কারনে ভাই 
বোনেরা সাংগঠনিক কার্যারধারার সঠিক দিশা পান নি । বর্তমানেও বালক ব্রহ্মচারী সংগঠনের 
তত্ত্ব যুক্তি বিজ্ঞান গণিতের ধারার কথা শুনলেই সেই ধারার বিরোধিতা করে নিজেদের 
কাল্পনিক ভাব উচ্ছাসের কথা বলে দিয়ে ভাইবোনদের ভুল পথে পরিচালিত করে চলেছে 
ঘড়মন্ত্রকারীরা । দাদা নেতাদের ভাব উচ্ছাসের কথা বাদ দিয়ে পরমপিতার বাস্তব ও যুক্তি 
ভিত্তিক আদর্শের পথ ধরে তাঁর মুখ নিসৃত বানী কড়াচাবুক পড়ে সঠিক পথে এগিয়ে যাওয়াই 
আমাদের উচিৎ। শ্রীশ্রীঠাকুরের মত ও পথে একাবদ্ধ হয়ে গুরুর প্রতি মন দক্ষিনা দেওয়ার 
জন্য আজ আমাদের পিপড়ার ন্যায় দলবদ্ধ হয়ে ভেসে থাকার জন্য প্রস্তুতি নিতে হবে । কখন 
যে প্রকৃতির ধৈযোর বাধ ভেঙে যায় সেটা কেউ বলতে পারে না । সুতরাং মানসিক দিক 
থেকে সবাই এক্যবদ্ধ হয়ে থাকার চেষ্টা করুন । উত্তরবঙ্গের ভাইবোনেরা বন্যার বাধ ভাঙলে 
কি বিপদের সম্মুখীন হতে হয় সেই অভিজ্ঞতা অতীতে তারা অর্জন করেছেন। সুতরাং 
সময়ে সতর্ক হবেন এই আশা করছি । রাম নারায়ণ রাম ৷ 


[ চেইনের সদস্যদের পক্ষে- স্বপন সরকার জলপাইগুড়ি ] 
মোঃ ৯০০২৮৮২৫৭৪ 

